Gauteng-polisie op soek na gewapende rowersŉ Groep gewapende mans, geklee in polisie-uniforms, het Donderdag ŉ onbekende bedrag geld gebuit tydens ŉ kontant-in-transito-rooftog in Rosslyn, Pretoria. “Volgens ooggetuies het twee motors in die SBV-geldwa vasgejaag,” het brig. Mathapelo Peters, woordvoerder van die polisie, gesê. “Drie verdagtes in polisie-uniforms het die SBV-wagte met vuurwapens gedreig en met die kontant en drie vuurwapens van die veiligheidswagte gevlug.” Daar was vermoedelik meer as drie rowers en die polisie doen ŉ beroep op enigiemand met meer inligting oor die voorval om hulle te kontak. “Die voertuig het kontant na die Pretoria-middestad vervoer. Geen skote is gevuur nie.”